– Ձեր կատարումները միշտ էլ բարձր գնահատականի են արժանացել, բայց ես ուզում եմ մեջբերել արձակագիր Հրանտ Մաթեւոսյանի խոսքը, որը ճշգրիտ ու գունեղ բնութագրում է ոչ միայն Ձեր կատարումը, այլ ազգային երգի խորությունն ու հմայքը։ «Սուսաննայի երգի առջեւ զրնգալով բացվում է մի ուրիշ եզերք, ուր գույներն ու ձայները մաքուր են, հոգիներն անխռով եւ սերերն անարատ, ու թվում է` կյանքում ոչինչ, ոչինչ չի փոխվել, աչքերդ ու ականջներդ դեռ մանկորեն կուսական են, եւ դեռ ճամփա ես գնալու մաքուր ու ջերմ շեներով ու անդաստաններով, ուր ամեն ոք ու ամեն ինչ մտերիմ ու հարազատ են։ Սուսաննան մեր առջեւ բացում է մեր իսկ կարոտի եզերքը»։